**จีบรีล ซีเซ** (ฝรั่งเศส: *Djibril Cissé*; เกิดวันที่ 12 สิงหาคม ค.ศ. 1981) เป็นนักฟุตบอลชาวฝรั่งเศส-ไอวอรี่ โคสต์ ตำแหน่งกองหน้า ปัจจุบันเล่นให้กับสโมสรฟุตบอลวิเชนซา 1902 โดยพ่อของเขา **มองก์ ซีเซ จีบรีลลา** เคยเป็นกองหลังและอดีตกัปตันทีมชาติไอวอรี โคสต์ ของสโมสรอาร์ลส์ อาวีญง

ฌิบริล ซิสเซ่เคยเล่นให้กับสโมสรฟุตบอลชื่อดังในยุโรปมาแล้วหลายสโมสรเช่น มาร์แซย์, ลาซีโอ, อาร์ลาวีญง, โอแซร์ รวมไปถึงลิเวอร์พูล สโมสรที่เขาประสบความสำเร็จมากที่สุด โดยในปี ค.ศ. 2005 ซีเซได้ลงเล่นให้กับลิเวอร์พูลในนัดที่แข่งยูฟ่าแชมเปียนส์ลีกตอนเจอกับเอซี มิลานในช่วงฤดูกาล 2004-05 โดยเขาได้ทำประตูสำคัญให้กับทีม ซึ่งช่วยทำให้ลิเวอร์พูลกลับมาตีเสมอเอซีมิลานได้ 3-3 แล้วก็ได้แชมป์ด้วยการชนะจุดโทษไป 3-2 ซีเซมีบทบาทกับทีมลิเวอร์พูลมาก ซึ่งซีเซได้แชมป์กับลิเวอร์พูล 3 ครั้ง คือ ยูฟ่าแชมเปียนส์ลีก ยูฟ่าซูเปอร์คัพ และเอฟเอคัพ โดยราฟาเอล เบนีเตซ ผู้จัดการทีมลิเวอร์พูลในช่วงนั้นได้สนับสนุนเขาให้ลงเล่นเป็นตัวจริงบ่อยครั้ง

ชีวิตส่วนตัว
------------

จีบรีล ซีเซ มีพ่อและแม่เป็นชาวไอวอรีโคสต์ โดยพ่อของเขา *มองก์ ซีเซ จีบรีลลา* เป็นอดีตกัปตันทีมชาติไอวอรีโคสต์เล่นในตำแหน่งกองหลัง และได้ย้ายมาเล่นฟุตบอลที่ประเทศฝรั่งเศสในปี 1974 ก่อนจะเลิกเล่นกับสโมสรอาร์ลส์ อาวิญง ในระดับดิวิชัน 2 ฝรั่งเศส ในปี 1979

ซีเซ เกิดที่เมืองอาร์ลส์ ในจังหวัดบุช-ดูว์-โรน เป็นบุตรคนสุดท้อง จากจำนวนพี่น้องของเขาทั้งหมด 7 คน ได้แก่ เอ็นม่า, ดามาเย่, อาบู, โฟเด้, เซนี่ และ ฮะหมัด

เดือนมิถุนายน ปี 2005 ซีเซ ที่ขณะนั้นเล่นให้กับสโมสรสโมสรฟุตบอลลิเวอร์พูล ได้เข้าพิธีแต่งงานกับ *จูด ริตต์เลอร์* ช่างทำผมชาวเวลส์และทั้งคู่มีบุตรด้วยกัน 3 คน ได้แก่ *แคสเซียส เคลย์*, *ปรินซ์ โคเบ* และ *มาร์เลย์ แจ๊คสัน* โดยก่อนหน้านี้ ซีเซ มีลูกสาวคนแรกชื่อว่า *อิโลนา* ซึ่งเป็นบุตรของเขาที่เกิดกับอดีตแฟนสาวที่เลิกรากันไป 

ปี ค.ศ. 2012 จีบรีล ซีเซ่ ได้หย่าขาดกับภรรยา ก่อนที่จะไปคบหากับ มารี-เซซีล เลนซินี และมีบุตรอีกหนึ่งคนในปี ค.ศ. 2015 ชื่อ *กาเบรียล*

ครอบครัวของ จีบรีล ซีเซ เป็นมุสลิม โดยชื่อ *จีบริล* ของเขาถูกตั้งมาจาก **ญิบรีล** หรือ **ญิบรออีล** (جبريل‎) ซึ่งเป็นมลาอิกะฮ์หรือทูตนำสาร์นของอัลลอฮ์ โดยภายหลังเขาได้ออกจากอิสลาม และหันมานับถือศาสนาคริสต์ นิกายโรมันคาทอลิก แต่ยังใช้ชื่อเดิม

นอกจากการเล่นฟุตบอลแล้ว จีบรีล ซีเซ ยังเคยร่วมแสดงในฐานะนักแสดงรับเชิญในภาพยนตร์เรื่องแท็กซี่ 4 ซิ่งระเบิด บ้าระห่ำ ในปี 2007 และเป็นเจ้าของผลิตภัณฑ์น้ำหอมและเสื้อผ้าที่ชื่อว่า "Mr Lenoir"

อ้างอิง
-------

1. ↑  "Comunicato Ufficiale N. 85" [Official Press Release No. 85] (PDF) (ภาษาอิตาลี). Lega Serie A. 21 November 2011. p. 4. คลังข้อมูลเก่าเก็บจากแหล่งเดิม (PDF)เมื่อ 2020-12-25. สืบค้นเมื่อ 25 December 2020.
2. ↑  "France – D. Cissé – Profile with news, career statistics and history". Soccerway.com. 15 June 2013. สืบค้นเมื่อ 15 June 2013.
3. ↑  "Profilo di Djibril Cissé" [Djibril Cissé details] (ภาษาอิตาลี). S.S.Lazio. คลังข้อมูลเก่าเก็บจากแหล่งเดิมเมื่อ 2012-04-20. สืบค้นเมื่อ 10 December 2011.
4. ↑
5. ↑

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**จีบรีล ซีเซ**

* เว็บไซต์ทางการ Edit this at Wikidata (ในภาษาฝรั่งเศสและอังกฤษ)
* จีบรีล ซีเซ ที่อีเอสพีเอ็นซอคเกอร์เนต แก้ไขสิ่งนี้ที่วิกิสนเทศ
* จีบรีล ซีเซ ที่ National-Football-Teams.com
* จีบรีล ซีเซ – สถิติลีกฝรั่งเศสที่เว็บไซต์แอลแอ็ฟเป – และมีในภาษาฝรั่งเศส แก้ไขสิ่งนี้ที่วิกิสนเทศ
* จีบรีล ซีเซ ที่สหพันธ์ฟุตบอลฝรั่งเศส (ในภาษาฝรั่งเศส)
* แม่แบบ:FFF male player

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* ISNI
	+ 1
* VIAF
	+ 1
* เวิลด์แคต

 |
| หอสมุดแห่งชาติ | 
* ฝรั่งเศส (ข้อมูล)
* สหรัฐ

 |
| อื่น ๆ | 
* Faceted Application of Subject Terminology
* RERO (Switzerland)
	+ 1
	+ 2
* SUDOC (France)
	+ 1

 |